বাসন্তীতে নাবালিকা ধর্ষণ-খুনের অভিযোগে গ্রেফতার ২

বাসন্তী: বাসন্তীতে (Basabti) নাবালিকা ধর্ষণ-খুনের (Minor Rape and Murder) অভিযোগে গ্রেফতার ২। পুলিশ সূত্রের খবর, অষ্টম শ্রেণির ওই ছাত্রীর সঙ্গে বন্ধুত্ব ছিল ধৃতদের। ত্রিকোণ প্রেমের জেরেই খুন বলে প্রাথমিক তদন্তে অনুমান পুলিশের।

আরও পড়ুন: মালদহের মঞ্চে দুলালের ছবি, জেলা সফরে বিস্ফোরক মুখ্যমন্ত্রী

জানা গিয়েছে, গত ৯ দিন ধরে নিখোঁজ ছিল নাবালিকা। পুলিশের দাবি, ১২ জানুয়ারি নিখোঁজ হওয়ার দিন খুন হয় ১৫ বছরের কিশোরী। সোমবার বাড়ির কাছের চাষের জমি থেকে উদ্ধার হয় তাঁর বিবস্ত্র দেহ। ধর্ষণ করে খুনের অভিযোগ তোলে নাবালিকার পরিবার। এই ঘটনায় নাবালিকার দুই বন্ধুকে গ্রেফতার করেছে বাসন্তী থানার পুলিশ।